APROBACIÓN DAS BASES REGULADORAS DO PROGRAMA DIÚRNO DE BALNEARIOS DE CARÁCTER LÚDICO "COIDARTE".
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 11/03/2015)

A Xunta de Goberno desta Deputación, na súa sesión ordinaria do 19 de decembro de 2014, adoptou, entre outros, o acordo de aprobar as seguintes Bases reguladoras do programa diúrno de balnearios “Coidarte” 2015: No artigo 2 da Lei 13/2008, de 3 de decembro, de servizos sociais de Galicia, defínense os servizos sociais como un conxunto coordinado de prestacións, programas e equipamentos destinados a garantir a igualdade de oportunidades no acceso á calidade de vida e á participación social de toda a poboación galega mediante intervencións que permitan o logro dos obxectivos marcados nesta lei. A Deputación de Pontevedra, a través do Servizo de Servizos Sociais, convoca unha nova edición do programa “Coidarte”, atendendo ó alto nivel de satisfacción que amosan nas enquisas os participantes en edicións pasadas, onde o cualifican moi positivo. Constitúe o obxecto destas bases a regulación da convocatoria pública por parte da Deputación do programa “Coidarte”, que ten por finalidade fomentar o envellecemento activo e mellorar a calidade de vida das persoas, establecendo novas relacións sociais e favorecendo a participación en actividades que favorezan o seu estado anímico, potenciando movementos de participación e cooperación social, promovendo espazos de encontro e intercambio de experiencias e evitando o illamento e as situacións de soidade que poidan levar á vulnerabilidade dos usuarios. “Coidarte” dálles a posibilidade ás persoas usuarias de participar nun programa de balnearios ó tempo que lles fan fronte as súas obrigas persoais e cargas familiares. Procura, ademais, ser un programa dinamizador da economía da provincia, impulsando a creación e o mantemento de postos de traballo no sector turístico durante os períodos de menor actividade, para así desestacionalizar a demanda. Trátase, xa que logo, dun programa cun claro obxectivo social, xa que facilita o acceso ó turismo de saúde a persoas que doutro modo non poderían beneficiarse da súa dobre función, como forma de descanso e tamén como tratamento sanitario, pero que ofrece tamén bos resultados en termos de sustentabilidade económica para a provincia. Poderán adherirse a este programa os concellos da provincia de Pontevedra co número de prazas que estimen oportunas. Todos os concellos da provincia de Pontevedra poderán sumarse ó programa mediante un acordo de adhesión adoptado polo órgano competente, remitindo unha certificación expedida polo secretario do concello dentro dos 20 días naturais seguintes á publicación destas bases no Boletín Oficial da Provincia de Pontevedra (BOPPO). Nesa certificación deberá figurar o número de prazas que se subvencionarán e a existencia de crédito suficiente nas respectivas aplicacións dos orzamentos municipais para lles facer fronte ás obrigas do contrato. Se o último día do prazo coincidise en festivo este prorrogarase ata o seguinte día hábil. Unha vez transcorrido este prazo de 20 días sen enviar a adhesión entenderase que o concello non desexa participar no programa, sen que o teña que facer constar por escrito. Os concellos que se adhiran ó programa financiarán os seus respectivos beneficiarios, atendendo á cláusula décima. Actuarán como entidades colaboradoras na xestión do programa e deberán cumprir coas obrigas que se establezan nas bases reguladoras segundo o disposto na Lei 38/2003, de 17 de novembro, xeral de subvencións. As persoas interesadas en participar no programa de concellos non adheridos deberán entregar a solicitude no Rexistro xeral da Deputación ou en calquera das oficinas de rexistro da institución provincial que se detallan na cláusula cuarta e participarán tan só coa subvención da Deputación. Poderán beneficiarse do programa as persoas empadroadas na provincia de Pontevedra que cumpran algún dos seguintes requisitos: É requisito indispensable non padecer ningunha enfermidade ou patoloxía incompatible coa actividade do programa. Para os participantes de concellos adheridos ó programa o lugar de presentación de solicitudes será o departamento de Servizos Sociais do propio concello. Poderase consultar esta adhesión na páxina web da Deputación a partir da finalización do prazo de adhesións dos concellos. Para os participantes dos concellos non adheridos ó programa o lugar de presentación de solicitudes será o Rexistro xeral da Deputación ou calquera das oficinas de rexistro da institución provincial que se detallan na seguinte táboa: Tamén se poderán presentar a través de calquera dos procedementos establecidos no artigo 38.4 da Lei 30/92, de 26 de novembro, de réxime xurídico das administracións públicas e do procedemento administrativo común. En caso de enviarse por correo postal (ó Rexistro da Deputación) este deberá ser certificado, co selo de Correos no formulario da solicitude para garantir que a data de remisión está incluída no prazo de presentación de solicitudes da orde de convocatoria. O prazo de inscrición será de 30 días naturais a partir do día seguinte ó da finalización da data de adhesión dos concellos publicada nestas bases. No suposto de que as prazas ofertadas non queden cubertas esta institución reservarase o dereito a abrir un novo prazo de inscrición para os participantes, dando conta ós concellos adheridos do número de prazas sobrantes da primeira campaña para a recepción de novas solicitudes. En caso de que os concellos adheridos non desexen continuar participando na segunda campaña deberán comunicalo por escrito a través dunha certificación expedida polo secretario. As solicitudes deberán formularse seguindo o modelo que se facilitará nos concellos incorporados ó programa, no Rexistro xeral da Deputación ou en calquera das oficinas de rexistro da institución provincial sinaladas na cláusula cuarta destas bases. Este formulario estará tamén dispoñible na web www.depo.es.Deberanse cubrir todos os apartados da solicitude sinalando un só establecemento termal, achegar unha copia do DNI ou NIE e, segundo o caso, o certificado da pensión ou o informe do traballador social do seu concello. Os concellos participantes, logo de finalizado o prazo de recepción de solicitudes, deberán remitir ó Servizo de Servizos Sociais da Deputación de Pontevedra: A concesión destas subvencións realizarase segundo o réxime de concorrencia competitiva. Correspóndelle a instrución ó Servizo de Servizos Sociais e a adxudicación á Xunta de Goberno. A institución provincial establece a convocatoria de prazas do programa diúrno de balnearios “Coidarte” no marco de actividades para as persoas maiores, ofertando inicialmente un máximo de 2.625 prazas, que se lles outorgarán ás persoas que reúnan os requisitos sinalados na cláusula terceira e presenten o formulario debidamente cuberto e acompañado da documentación sinalada nestas bases. O procedemento de concesión levarase a cabo na seguinte orde: No caso de que fose preciso teríase en conta a orde de presentación das solicitudes. Os participantes aboarán, o primeiro día do programa, a cantidade resultante do proceso de adxudicación para o balneario escollido, descontadas as subvencións do Concello e da Deputación (se o seu Concello está adherido) ou só a subvención da Deputación (se o seu concello non o está). Esta cantidade entregaráselles directamente ós responsables da empresa adxudicataria ou ás persoas en que deleguen, que lles expedirán o correspondente xustificante de pagamento. A metodoloxía do programa consiste en pasar cinco mañás ou tardes, de luns a venres, nun dos establecementos escollidos, facilitando o transporte desde os concellos ata o establecemento e viceversa. Ofertarase un mínimo de catro establecementos (do tipo balneario, talaso ou spa) que teñan as súas instalacións na provincia de Pontevedra. Os participantes do programa poderán escoller, indistintamente, o que máis lles satisfaga de todos os ofertados. O uso das instalacións do balneario, spa ou talaso será dun mínimo de dúas horas cada día e facilitaránselle unhas chancletas e un gorro de auga a cada persoa. As saídas poderán realizarse ó longo de todo o ano, exceptuando o mes de agosto, en función da demanda e da dispoñibilidade dos establecementos. Será o organismo municipal, no caso dos concellos adheridos, o que determine as paradas (dúas como máximo) para a recollida de participantes no programa, que deberán dispoñer de espazos amplos onde os autobuses poidan entrar e manobrar. Nos autocares irá un guía oficial responsable de lle entregar a cada persoa o bono de viaxe, coa data e a hora de recollida para toda a semana. Esta persoa informará tamén das coberturas do seguro para o programa e resolverá todas as dúbidas ó respecto. A Deputación de Pontevedra ofertará o programa a través dunha empresa especializada na materia, responsable da súa execución, coordinación e avaliación e con persoal especializado. Tamén disporá dun servizo de atención ó público por vía telefónica para calquera dúbida que puidese xurdir. Calquera anomalía que se advirta sobre o bo desenvolvemento do programa deberá comunicárselle ó Servizo de Servizos Sociais da institución provincial. A Deputación establece a convocatoria do programa “Coidarte” no marco de actividades para as persoas maiores, xubiladas e pensionistas ou para persoas con necesidade dun respiro familiar, ofertando inicialmente un total de 2.625 prazas. A contía consignada para este programa ascende a cento cinco mil (105.000,00) euros, con cargo á aplicación orzamentaria 15/232.2311.227.07 do Orzamento ordinario da Deputación, sen prexuízo de que este crédito se amplíe. O programa será cofinanciado polo organismo provincial, polos usuarios e polos concellos adheridos: Os prezos de cada establecemento (spa, talaso ou balneario) expoñeranse ó público na páxina web da institución provincial (www.depo.es) e daranse a coñecer a través dos medios de comunicación unha vez rematado o proceso de contratación. En toda a publicidade que se elabore débese facer constar a organización e a colaboración do organismo provincial mediante a inclusión da súa imaxe institucional. Para todo o relacionado coa publicidade poden dirixirse ó seguinte enderezo de correo electrónico: comunicacion@depo. es. As bases que regulan este programa estarán vixentes ata o 31 de decembro de 2015. Pontevedra, 2 de marzo de 2015.—O presidente, Rafael Louzán Abal.—O secretario, Carlos Cuadrado Romay.